b'\n_START_ARTICLE_\nStorelva (Talvik i Alta)\n_START_SECTION_\nVannkraft\n_START_PARAGRAPH_\nStorelva har ingen utbygd vannkraft, men vassdraget er heller ikke vernet._NEWLINE_I Samlet plan for vassdrag var vassdraget f\xc3\xb8rt opp med et prosjekt som ville gitt en \xc3\xa5rlig produksjon p\xc3\xa5 34 GWh. Prosjektet forutsatte en oppdemming og regulering av Storelvvatna med 20 meter, noe som ville satt store omr\xc3\xa5der under vann._NEWLINE_Alta Kraftlag s\xc3\xb8kte i januar 2011 om konsesjon til \xc3\xa5 bygge Storelva kraftverk, som var planlagt \xc3\xa5 utnytte fallet mellom kote 275 og kote 40 i Storelva, med en installert effekt p\xc3\xa5 4 MW og en \xc3\xa5rlig produksjon p\xc3\xa5 11,6 GWh. NVE sa i 2012 nei til utbyggingen. Begrunnelsen for avslaget var at det langs Storelva ligger ei sv\xc3\xa6rt viktig fossespr\xc3\xb8ytsone, samt at det var funnet flere r\xc3\xb8dlistede arter langs elva, blant annet den truede arten \xc3\xb8reblygmose. Fraf\xc3\xb8ring av vann ville etter NVEs mening gi en uakseptabel p\xc3\xa5verkning p\xc3\xa5 naturmilj\xc3\xb8et langs utbyggingsstrekningen, og de negative konsekvensene sto etter NVE sitt syn ikke i forhold til den \xc3\xb8kte kraftproduksjon eller andre positive effekter av ei utbygging._NEWLINE_Det har tidligere v\xc3\xa6rt et lite kraftverk i elva, med demning og inntak cirka p\xc3\xa5 kote 120, bygd av tyskerne under andre verdenskrig. Kraftverket forsynte en stor leir ved Storvannet og var i drift til tyskerne trakk seg tilbake i 1944. Maskinen hadde en ytelse p\xc3\xa5 30 kW, og hadde tidligere blitt brukt i et kraftverk i Forneselva, nord for Talvik, bygd i forbindelse med etableringen av Talvik tuberkulosehjem p\xc3\xa5 1920-tallet.'